सुखदेव राज ने अपनी किताब में बताया है कि जब वह दोनों पार्क में घूम रहे थे तब अचानक से अंग्रेज अफसर नॉट बावर और दो सिपाही सामने आ धमके. उन्होंने पूछताछ की तो गोलीबारी शुरू हो गई. नॉट बावर की एक गोली आजाद की जांघ में लगी और एक गोली उनके कंधे में लग गई. उसके बाद आजाद की बंदूक गरजी और उससे निकली गोली का निशाना इतना सटीक था कि बावर के हाथ से बंदूक गिर गई और उसकी कलाई टूट गई. जिसके बाद वह एक पेड़ के पीछे छिप गया. आजाद और सुखदेव राज भी नजदीक के एक जामुन के पेड़ के पीछे छिप गए.